**Stiški rokopis**

* po 1411-pred 1436
* **STIŠKI ROKOPIS** je zbirka latinskih pridig in zgledov zanje
* napisan je bil v samostanu Stična
* zapisan v **gotici**
* rokopis je pomemben, predvsem zaradi štirih besedil, ki so vložena med druga in so starejša kot zapis sam, sodijo **v 13. oz. 14. stoletje**, besedila so zapisana v **slovenskem jeziku**
* ta štiri besedila so: **splošna spoved, kitica velikonočne pesmi, molitev k Mariji, predpridižni klic k Sv. Duhu\***
* splošna spoved ali confessio generalis (izg. konfesio generalis) je najobsežnejše besedilo
* avtorji besedila niso znani,;predvidevajo, da je **eden od zapisovalcev češkega rodu**, saj molitev k Mariji, kaže velik vpliv češkega jezika
* hrani ga Narodna in univerzitetna knjižnica v Ljubljani

\***Predpridižni klic** ali **invokacija** pred pridigo je šestvrstično besedilo, ki so ga peli/govorili pred pridigo.

**Velikonočna pesem**

Naš gospud je od smrti vstal

 od nega bridke martre;

 nam je se veseliti,

 on pa hoče trošti biti.

 Kyrie eleison

* zapis začetka velikonočne pesmi je **najznamenitejši del Stiškega rokopisa**
* **ljudska nabožna pesem**
* velja za **prvi zapis slovenske poezije**, kljub temu, da pesem ni izrazito izvirna
* pesem se konča z značilnim klicem **»Kyrie eleison«** (gr.), ki pomeni »Gospod, usmili se.« in za srednjeveškega človeka je to imelo slavilno vlogo
* danes po tem vzkliku podobnim besedilom pravimo **kirielejson**
* **tema pesmi**: vstajenje in pomen za odrešitev človeštva